alibayram/wikipedia-40-langs huggingface dataset:
Autonom

Autonom (græsk: selvstyrende eller uafhængig) har flere betydninger: 

 Autonomt område – en betegnelse for et område med hel eller delvis uafhængighed af statslige myndigheder.
 Autonom (person) – en person knyttet til den venstreorienterede gruppering de autonome eller tilsvarende grupperinger i andre lande.
 autonome nervesystem – en del af det menneskelige nervesystem.
 Autonomi – er det ikke at være afhængig af andre eller at bestemme over egne anliggender, især om områder og institutioner.
 Autonom (dokumentarfilm) – dansk dokumentarfilm fra 1996 instrueret af Tom Elling og Jeffrey Nedergaard
Avance

Avance har flere betydninger:

 Avance (økonomi) – økonomisk fortjeneste.
 Avance (jagt) – en kommando til stående hund.
Avignon

Avignon er en by i Frankrig. Den ligger ved bredden af Rhonefloden i Provence. Fra 1307 til 1377 residerede paverne i Avignon. Det historiske centrum har været på UNESCOs verdensarvsliste siden 1995.

Geografi 
Avignon ligger midt i Provence, hvor floden Durance løber ud i Rhonefloden.

Turisme

Seværdigheder 
Mange turister kommer til byen for at opleve nogle af de mange seværdigheder som resterne af broen St. Bénezét, der når halvt ud i Rhonefloden, men som før forbandt Rhônes bredder med øen Barthelasse. Og se det store pavepalads med de gamle vægmalerier og ikke mindst den sandstenspudsede bymur omkring det indre Avignon, som smukt spejler sig i Rhonefloden.

Kultur

Teaterfestival 
I juli afholdes den traditionelle teaterfestival med teatergrupper og kunstnere fra hele Europa.
De traditionelle teatergrupper viser deres stykker i teatrene i byen, mens de alternative grupper kan opleves på gaderne og på pladserne. Der er alle slags artister og dansere, portrætmalere og  mennesker, der har malet sig og står så stille, at folk tror de er statuer - og ikke mindst kan man støde på traditionelle mimere, som lader som om de er inde i en usynlig kasse.

Kilde 

Byer i Vaucluse
Verdensarvsområder i Frankrig
Tour de France-byer
Avlsregister

Et avlsregister er et register over dyr (for eksempel hunde), der ved prøver og udstillinger har vist sig berettigede til brug i avlen.

Hobbydyr
Avl
Informationskataloger
Azimut (astronomi)

Azimut betegner retningen til et himmellegeme, målt i grader, langs horisonten fra nord mod øst. Denne vinkel udgør den ene af de to koordinater til himmellegemet

Vinklerne kan måles med et azimutalinstrument.

Sammenhængen mellem azimut og de mere dagligdags betegnelser for verdenshjørnerne fremgår af denne tabel:

Ekstern kilde/henvisning 
 Politikens Nudansk Ordbog 1. udgave 1999

Koordinatsystemer i astronomi
Vinkelenheder
Vinkel
Øjentrøst

 
Øjentrøst (Euphrasia) er en slægt af Gyvelkvæler-familien. Den er udbredt på alle kontinenter (undtagen Antarktis), herunder i det tempererede område af Europa og Asien. Det er en- eller flerårige halvsnyltere med grenede, ofte rødlige stængler og modsatstillede blade, der er besat med kirtelhår. Blomsterstandene er endestillede med bladagtige støtteblade og 5-tallige, tolæbede blomster, der rørformede til klokkeformede med hvide til violette kroner. Frugterne er kapsler med mange frø.

Vanskelig afgrænsning 
Afgrænsningen er vanskelig mellem arterne i slægten Øjentrøst. Spids Øjentrøst kan opfattes som bestående af flere former, der undertiden opfattes som arter. I Danmark drejer det sig om Svensk Øjentrøst, Kirtel-Øjentrøst, Spinkel Øjentrøst, Nordisk Øjentrøst, Klit-Øjentrøst og Kort Øjentrøst, der alle kan opfattes som former af Spids Øjentrøst. Man kan altså i Danmark kun adskille tre arter med nogenlunde sikkerhed fra hinanden: Læge-Øjentrøst, Spids Øjentrøst og Lyng-Øjentrøst

Beskrevne arter 
 Kalkøjentrøst (Euphrasia rostkoviana) - blev formodet udryddet, men er dukket op igen i en skov ved Ringsted.
 Lyngøjentrøst (Euphrasia micrantha)
 Lægeøjentrøst (Euphrasia officinalis)
 Spids øjentrøst (Euphrasia stricta)

Andre arter 
 Euphrasia collina
 Euphrasia hibiscus
 Euphrasia subexserta

Noter 

Gyvelkvæler-familien
Bagbord

Bagbord er et nautisk udtryk, der betegner venstre side af et skib eller fly set agtenfra (bagfra). 

Bagbord side er markeret med rød lanterneføring.

I forbindelse med sejlbåde betyder "bagbord halse" at vinden kommer ind fra venstre. Hvis man har bagbord halse, skal man vige. 

Udtrykket bagbord stammer oprindeligt fra Vikingetiden, hvor man havde styreåren (roret) i højre side. Rorsmanden, som holdt styreåren med begge hænder, stod med ryggen [bak] mod bådens venstre side (bagbord). På engelsk hedder bagbord port (havn), da man i middelalderen lagde til kaj i bagbord side, for ikke at styreåren kom i klemme mellem skibet og kajen.

Boarding i lufthavne 
Passagerer boarder fly i bagbord side. Fly kan evakueres fra begge sider, men lufthavnens infrastruktur er indrettet til at udveksle passagerer via jetbroer i bagbord side. Luftkaptajnen sidder i bagbord side og har nemmere ved at parkere flyet tæt på terminalbygningen i sin side.

Se også 
Styrbord

Skibsterminologi
Bahuvrihi

Bahuvrihi er et ord, som er sammensat af et adjektiv og et substantiv, og hvis betydning er forskellig fra betydningen af de to enkelte ord. For eksempel er en rødkælk en fugl, mens en rød kælk har en anden betydning. Ordet bahuvrihi stammer fra sanskrit, hvor det betyder det at have for meget ris.

Ordtyper
Bajadere

En Bajadere (fra portugisisk: bailadeira, "danserinde") er en indisk danserinde, der er Devadasi, ("guds tjener") i et tempel; men også kan underholde ved f.eks bryllupper.

Dansere
Indien
Stillingsbetegnelser
Bajadser

Bajadser (ital. orig. I Pagliacci) er en opera af Leoncavallo fra 1892. Handlingen udspiller sig i Calabrien år 1865. Ved den danske førsteopførelse sang Vilhelm Herold titelrollen.

Kilder/henvisninger 

Operaer på italiensk
Bajkalsøen

Bajkalsøen (, ) er en sø i det sydlige Sibirien i Rusland mellem Irkutsk oblast (overvejende mod vest) Republikken Burjatia (overvejende mod øst).

Bajkalsøen er den største ferskvandssø i Asien med et areal på 31.494 km². Det er den dybeste sø i verden med en dybde på 1.637 m, og samtidig er det den sø i verden, der har det største volumen og rummer 20 % af jordens samlede ferskvandsresourcer.

Den er jordens ældste sø og vurderes til at være 25 millioner år gammel. De fleste andre store søer i verden er ikke mere end 5.000-10.000 år gamle. De blev til efter den seneste istid, hvor store huller i landskabet blev fyldt med vand. Bajkal blev ikke dækket af is under istiden, og en stor del af søens flora og fauna er intakt. 93 % af dyrearterne er endemiske for Bajkalsøen. Det er f.eks. nerpaen, også kaldet Bajkalsælen, og laksefisken omul.

Geologer mener, at søen opstod som følge af et gigantisk jordskælv for ca. 35 mio. år siden, da det indiske subkontinent ramte Asien. Efter jordskælvet og i forbindelse med kontinentsammenstødet rejste Himalayabjergene sig, og der blev slået en revne i jordskorpen fra Sibirien og ud til det Okhotske Hav ved Stillehavet. Søen rammes hvert år af 2000 rystelser og jordskælv. Jordskælvene medfører, at søen bliver omkring 1-2 cm bredere og dybere hvert år. Dette menes også at være grunden til dens høje alder.

Angara er den eneste flod, der har sit udspring i Bajkal, og den løber vestpå væk fra søen og ud i den store sibiriske flod Jenisej. 336 store og små floder har deres udløb i Bajkal. Den største flod, der udmunder i søen, er Selenga, som leverer halvdelen af søens vand.

I 1996 blev Bajkalsøen optaget på UNESCO's Verdensarvsliste.

Noter

Eksterne henvisninger 

 Lake Baikal Homepage Engelsksproget hjemmeside med oplysninger om dyre- og planteliv, geologi, Den transsibiriske jernbane og meget mere. Flere foto-serier.

Jenisej-flodsystemet
Søer i Rusland
Søer i Asien
Verdensarvsområder i Rusland
Irkutsk oblasts geografi
Baker Street

Baker Street er en gade i den gamle del af London. Husnummeret 221 B er verdenskendt, selv om adressen og dens beboere aldrig har eksisteret. Baker Street 221 B blev nemlig Sherlock Holmes' adresse i London i de udødelige bøger af Sir Arthur Conan Doyle. Der findes derfor i dag i nummer 239 et Sherlock Holmes museum.

Baker Street tube station er også navnet på en station på Londons undergrundsbane (London Underground).

Veje i London
Sherlock Holmes
Bakstørn

I skibsterminologien betyder "at have bakstørn" at vaske op, gøre rent om læ. Også om den mand hvis tur det er at gøre dette.

Eksterne henvisninger

Skibsterminologi
Balance

Balance har flere betydninger:

 Ligevægt –
 Balance  (regnskab) – formuestilling inden for regnskab.
 Balance  (band) – Dansk musikgruppe
De Baleariske Øer

De Baleariske Øer eller Balearerne (officielt catalansk navn: Illes Balears, spansk navn: Islas Baleares) er en øgruppe i det vestlige Middelhav. Den består af øerne Mallorca, Menorca, Formentera, Ibiza (catalansk: Eivissa), Cabrera og Conillera.
Området er både en provins og en selvstyrende region i Spanien med Palma de Mallorca som hovedstad. Øernes officielle sprog er catalansk og spansk.

Balearerne har et mildt klima og turisme er en hovednæringsvej. Landbrug er også vigtig, særlig på Mallorca. Indbyggerne taler for det meste catalansk. Der er mange fortidsminder på Balearerne, flest efter fønikerne, romerne og maurerne.

Mellem øerne og det spanske fastland ligger Det Baleariske Hav.

Historie 
123 f.Kr.: Romersk provins
426 e.Kr.: Erobret af vandalerne
534: Erobret af østromerne
798: Erobret af araberne, kom senere ind under kalifatet i Còrdoba
1229-32: Erobret af Aragon
1262-1346: Eget kongedømme, Mallorca
1708-56 og 1763-82: Menorca besat af englænderne

Balearerne var, på nær Menorca, under nationalistisk kontrol under den spanske borgerkrig, og var en vigtig strategisk base for den nationalistiske marine.

Øerne 

Øgruppen har også givet navn til musikgenren Balearic Beat.

Eksterne kilder og henvisninger 

 Officiel webside
Balkon

En balkon er f.eks. en altan, etage i teatersal eller en  svalegang.

En fransk altan er et rækværk foran en dør, der kan åbnes, men er ikke en balkon.

Se også 
 bygning
 gesims
 svalegang

Kilder/henvisninger 

Bygningsdele
Ballast

Ballast er i skibsterminologien betegnelsen for vægt til trimning af et skib.

Der bruges typisk sten, vand eller metalblokke.

Brugen af ballastvand (specifikt det forhold at man har pumpet det ud igen) kan betyde spredning af invasive arter.
Ballastvant har bl.a. medvirket til at amerikansk ribbegople (Mnemiopsis leidyi) har spredt sig fra dens naturlige leveområde ud for den amerikanske østkyst til Europa og Asien.

I Danmark fastsætter Ballastvandsbekendtgørelsen rammer for håndteringen af ballastvand for at forebygge spredning af invasive arter.

Referencer 

Skibsterminologi
Balle

Balle har flere betydninger:

Stednavne
 Balle (Bredsten Sogn) – en bebyggelse og et ejerlav i Bredsten Sogn
 Balle (Bryndum Sogn) – en bebyggelse i Bryndum Sogn
 Balle (Hadsten Sogn) – en bebyggelse og et ejerlav i Hadsten Sogn
 Balle (Kalvehave Sogn) – en bebyggelse og et ejerlav i Kalvehave Sogn
 Balle (Nørre Nissum Sogn) – en bebyggelse i Nørre Nissum Sogn
 Balle (Odder Sogn) – en bebyggelse og et ejerlav i Odder Sogn
 Balle (Rosmus Sogn) – en bebyggelse og et ejerlav i Rosmus Sogn
 Balle (Silkeborg) – bydel i Silkeborg
 Balle Sogn (Silkeborg) – et sogn i Silkeborg Kommune
 Balle (Todbjerg Sogn) – en bebyggelse og et ejerlav i Todbjerg Sogn
 Balle (Vester Nebel Sogn) – en bebyggelse i Vester Nebel Sogn

Andre betydninger
 Balle (runerister) - en svensk runerister fra 1000-tallet
 Balle (presset materiale) – en hø- eller halmballe pakket i en kompakt enhed. Bruges også i genvindingsindustri, hvor papir, pap, plast og lignende presses i baller.
 Balle (enhed) – mængdeenhed for papir, svarer til 20 ris

Se også
 Bal – møbelsnedkerværktøj til blankpolering af overflader
 Balde – en legemsdel
 Skideballe – en irettesættelse
 Balle, Nicolai Edinger – fra 1783 til 1808 biskop over Sjælland
Balletdanser

En balletdanser () er en person, der danser i klassisk eller moderne ballet.

Danserne har et hierarki og strenge kønsroller. Det kræver mange års omfattende uddannelse og korrekt teknik at blive en del af et professionel balletkompagni. Balletdansere har høj risiko for skader på grund af det krævende arbejde.  

Balletdansere begynder deres uddannelse i en alder af seks til 11 år. Ansøgere over 12 år skal indstilles af en anerkendt balletpædagog og kan blive optaget på dispensation. Undervisningen består af både almindelig skoleundervisning og balletundervisning. Skoleundervisningen svarer til folkeskolens og afsluttes med 9. klasse.

Hierarki

Danmark 
Solodanser er øverste trin på karrierestigen.
Solister kan både danse hovedpartier og mindre roller i korpset.
Korpsdanser udgør størstedelen af kompagniet.
Aspiranter er færdige med 9. klasse og kan indgå i et treårige aspirantprogram.
Karakterdanser er tidligere dansere, der fortsætter i karakterroller, efter de har nået pensionsalderen på 40 år.
Balletbørn går på Det Kongelige Teaters Balletskole.

Se også 
 Det Kongelige Teaters Balletskole

Referencer 

Danser
Uddannelse i Danmark
Stillingsbetegnelser
Ballistisk tabel

En ballistisk tabel er en tabel, der blandt andet viser et projektils, som f.eks. en riffelkugles eller en artillerigranats, bane ved forskellige indskydningsafstande, projektilvægte og projektiler, samt ordinater.

Udarbejdelse af ballistiske tabeller for kanoner var et af hovedformålene med konstruktionen af ENIAC.

Ballistik
Ammunition
Ballotering

Ballotering er en valgmetode der kan bruges til hemmelig afstemning.

Afstemningen foregår ved at kandidaterne hver især bliver tildelt en farve, og én farve bliver tildelt værdien "blank stemme". De stemmeafgivende vælger efter tur en kugle fra en beholder med farvede kugler.

Antallet af kugler i hver farve skal være mindst lige så stort som antallet af stemmeafgivende. Kuglebeholderen har en dimension, der tillader stemmeafgiveren og ingen andre at se, hvilken farve der tages. Stemmeafgiveren tager kuglen i sin hule hånd og anbringer kuglen i stemmeurnen.

Passer antallet af kugler i stemmeurnen med antallet af stemmeafgivende, er valget gyldigt, og kandidaten, hvis farve der er flest kugler af, har vundet.

Afstemningslære
Baluchistan

Baluchistan (el. Balochistan) er en region beliggende i grænseområdet mellem Iran, Pakistan og Afghanistan. Den omfatter et areal på omkring 300.000 km². Regionen er opkaldt efter den etniske gruppe baluch (el. baluchi), der udgør en majoritet af befolkningen i regionen. Baluch-folket er et iransk folkeslag, der kom vestfra og bosatte sig i regionen omkring år 1000. De fleste taler sproget baluchi.

Den pakistanske del af regionen ligger i provinsen af samme navn, se Baluchistan, Pakistan

Personer fra Baluchistan 
 Karima Baloch (1983-2020) - aktivist, der kæmpede for Baluchistan uafhængighed fra Pakistan og blev medtaget på BBC's liste over 100 inspirerende og indflydelsesrige kvinder i 2016.

Referencer 

Irans geografi
Afghanistans geografi
Pakistans geografi
Band

Band er et nutidigt udtryk for orkester. Ordet har engelsk oprindelse. Et band består af to eller flere musikere, der spiller på samme – eller på forskellige instrumenter, evt. ledsaget af sang. Et band med over tolv musikere kaldes et bigband. Af øvrige underkategorier kan f.eks. nævnes: Brassband, danseband, steelband, jazzband, rockband og coverband.

Se også
Bande (flertydig)

Bande har flere betydninger:
 Bande - en gruppe af gode venner eller familie med identificerbare ledelse og intern organisation.
 Mafia
 Rand, kant, f.eks. billardbande eller rundt om banen i floorball
 Grimt sprog
Bankerot

Bankerot er et i dansk lovsprog sjældent brugt udtryk for en stats konkurs ell. fallit.

Det stammer fra det italienske banca rotta – en sønderbrudt disk – fordi bankierernes bænk ell. disk i de norditalienske handelsstæder i middelalderen blev sønderbrudt, når de ikke kunne opfylde deres forpligtelser.

I fransk lovsprog bruges endnu ordet banqueroute om en tilregnelig fallit, mens bankruptcy i engelsk og nordamerikansk lovsprog er det eneste tekniske udtryk for fallit.

Danmark oplevede en statsbankerot i 1813 ovenpå Napoleonskrigene.

Makroøkonomi
Baptistkirken

Baptistkirken er et kristent trosamfund inden for den protestantiske tradition. Baptistkirken blev stiftet i 1609 af de engelske prædikanter John Smyth (ca. 1570 – ca. 28. august 1612) og Thomas Helwys (ca. 1575 – ca. 1616).

Baptist stammer fra et græsk ord: βαπτίζω, der udtales bap-ti-so og betyder døber.

Med over 100 millioner medlemmer heraf 739,678 i Europa er baptisterne de talrigeste inden for den protestantiske tradition i verden, og har flere tilhængere end de lutherske kirker. Der findes baptistkirker i næsten alle verdens lande, og der er specielt mange i USA, særligt i sydstaterne og blandt den mørke befolkning, hvoraf cirka tre fjerdedele er baptister.

De første danske baptister stiftede den første frikirke i Danmark  i 1839. De var med i kampen om religionsfrihed, som blev vedtaget i grundloven af 1848. I dag tæller Baptistkirken i Danmark ca. 5300 medlemmer fordelt på 55 lokale menigheder.

Kirken bruger lige som Pinsekirken og Missionsforbundet voksendåb (i kirkens sprogbrug bekendelsesdåb eller troendes dåb). Til Baptistkirken i Danmark er også knyttet Danske Baptisters Spejderkorps forkortet DBS og Baptisternes Børne- og Ungdomsforbund forkortet BBU.

Medlemmer i lande

Noter

Eksterne henvisninger 

 BaptistKirken i Danmark
 Baptistkirke i Flensborg 
 Baptisternes Verdensalliance
 Baptisternes medlemsrapport 2010 

 
Kirkesamfund
Medlemmer af Kirkernes Verdensråd
Medlemmer af Danske Kirkers Råd
Baptistkirker i Danmark
Bar

Bar kan henvise til flere artikler:
 Bar (enhed) – måleenhed for vand-, gas- og lufttryk
 Bar (Montenegro) – en by i Montenegro
 Bar (Ukraine) - en by i Vinnitsja oblast i det centrale Ukraine
 Bar (etablissement) i form af et lokale eller en virksomhed
 BAR (våben) Browning Automatic Rifle
 Chokoladebar – en stang chokolade, ofte med fyld

Se også
 Bardisk - en disk i en bar.
 Nøgenhed – at være utildækket/"bar"
 Barre (flertydig)
Barde

Barde kan være flere ting:

 Barde (sanger) – En digter og sanger. Synonymt med skjald.
 Barde (hval) – en si-plade af horn hos bardehvaler.
 Barde (by) – En by i Midt- og Vestjylland.
 Et slægtsnavn.
Bardun

En bardun er et stykke snor, tovværk, stålwire eller andet, som bruges til at holde master, telte eller andre objekter opretstående med.

Forsynes f.eks. en mast med én bardun fra toppen af masten til et fastgørelsespunkt på jorden i en vis afstand fra masten, forhindres masten i at vælte i retninger væk fra fastgørelsespunktet. Ved brug af tre eller flere barduner kan man på den måde "udelukke" samtlige retninger masten kunne falde i, og derved tvinge den til at blive stående.

På sejlskibe kaldes en bardun nu for vant.
I 1800-tallet blev "bardun" beskrevet som "Tov, med hvilket Stængerne paa et Skib holdes fast".

Se også
 Bardunstrammer

Henvisninger

Eksterne henvisninger 

 Popular Mechanics jan 1905: The best method of fastening guy logs (Popular Mechanics)

Rebarbejde
Telte
Baret

En baret (baskerhue) er en blød hue med flad puld, en såkaldt fladhue.

Baret i forsvaret 
Den bruges blandt andet af det danske forsvar, hvor barettens farve angiver våbenart og hvor et regimentsmærke viser tilhørsforholdet.

Se også
 Hovedbeklædning

Huer
Barre (gymnastikredskab)

En barre er et redskab, der anvendes i redskabsgymnastik, hvor ordet betegner et sæt af to stænger.

Mænd bruger to stænger, der er placeret parallelt og i samme højde. Øvelser i barren består af en række svingelementer, som suppleres med saltoer, vendinger og statiske momenter, hvor gymnasten viser styrke og kropskontrol.

Se også 

 Forskudt barre

Redskabsgymnastik
Gymnastikredskaber
Barrow Island

Barrow Island henviser til tre forskellige øer:
 Barrow Island, England – delvis kunstig ø, som er en del af byen Barrow-in-Furness, England.
 Barrow Island, Queensland – en del af Great Barrier Reef Marine Park, Australien.
 Barrow Island, Western Australia – subtropisk ø beliggende nordvest for Australien.
Baryton (stemme)

Baryton (på engelsk baritone) er en mandsstemme, der ligger mellem tenor og bas. Omfanget ligger normalt mellem A-e1.

Udtrykket bruges også om musikinstrumenter, der er bygget til at frembringe dybere toner end normalt, for eksempel barytonsaxofoner eller baritone-guitarer.

Desuden betegner det tredjestemmen i trestemmig sang i de musikformer, der bruger en overstemme, kaldet tenor som andenstemme, barytonen ligger så under melodien. Eksempler er bluegrass og forskellige folkemusikformer.

Sang
Instrumentrelaterede musikbegreber

he:קולות (מוזיקה)#בריטון
Bas

Bas har flere betydninger:

 Basstemme – den dybeste stemme i et musikstykke,.
 Bas (sangstemme) – den dybeste mandsstemme.
 Bas (instrument) – musikinstrument med dybe toner, herunder oftest:
 El-bas – elektrisk bas, det samme som basguitar.
 Kontrabas - akustisk bas

Se også
 Generalbas – er en spilleteknik, hvor man skaber akkompagnement ved at improvisere harmonier ud fra basnoder.
 Førerhund i grønlandsk hundespand, af hunderacen grønlandshund.
Det dybeste instrument i en musikinstrumentfamilie, f.eks. kontrabas, bassaxofon eller tuba.
 BAS
Base

Base kan have flere betydninger:

 Base (grundtal) – Matematisk betegnelse, for grundtallet for en potens.
 Base = nukleotid - i biokemien benyttes ofte udtrykket base synonymt med nukleotid når talen falder på DNA og RNA, jvf basepar.
 Base (kemi) – Kemisk forbindelse, der er modstykket til en syre, og karakteriseres ved at den kan optage en brint-ion.
 Base (militær) – station for militære enheder.
 Base (lejr) - udgangspunkt for ekspeditioner.
 Base (OpenOffice.org) – En del af kontorpakken OpenOffice.org

Se også
 Søjlebase
Basel

Basel (; italiensk og ;  eller Basel) er Schweiz' tredjestørste by med  indbyggere, mens byen har 690.000, hvis man medregner forstæder. Basel ligger i det nordvestlige Schweiz ved bredden af Rhinen. Byen er et stort industricenter for kemisk og farmaceutisk industri. Basel grænser op til både Tyskland og Frankrig.

Basel betragtes almindeligvis som den kulturelle hovedstad i Schweiz. Basel er berømt for sine mange museer, lige fra Kunstmuseum, den første kunstsamling, der er tilgængelig for offentligheden i verden (1661) og det største kunstmuseum i Schweiz, til Fondation Beyeler og Museum of Samtidskunst (Basel), det første offentlige museum for samtidskunst i Europa. Fyrre museer er spredt over hele bykantonen, hvilket gør Basel til et af de største kulturcentre i forhold til dets størrelse og befolkning i Europa.

Universitetet i Basel, Schweiz ældste universitet (grundlagt i 1460) og byens århundreder lange engagement i humanisme, har gjort Basel til et sikkert tilflugtssted til tider med politisk uro i andre dele af Europa for så bemærkelsesværdige mennesker som Erasmus af Rotterdam, Holbein-familien, Friedrich Nietzsche, og i det 20. århundrede også Hermann Hesse og Karl Jaspers.

I 2020 blev Basel rangeret blandt de ti mest levedygtige byer i verden af Mercer sammen med Zürich og Genève.

Se også 
 Basel-konventionen

Referencer

Eksterne henvisninger 

 Basels hjemmeside  (tysk, fransk, engelsk)
 Basel Tourismus' hjemmeside (tysk, fransk, engelsk, italiansk, spansk, etc.)
 Basels museer (tysk, fransk, engelsk)

 
Byer i Schweiz
Frie rigsstæder
BASIC

BASIC er en forkortelse for Beginners All-purpose Symbolic Instruction Code. BASIC er et nemt forståeligt programmeringssprog udviklet i slutningen af 1960'erne til undervisningsformål. BASIC er normalt et fortolket sprog og fandt allerede tidligt en stor udbredelse som programmeringssprog til personlige computere og hjemmecomputere. Det har desværre vist sig, at Basic ofte fører til spaghettikode, hvorfor det sjældent anvendes mere i sin oprindelige form. I Danmark anvendtes ofte en avanceret udgave af BASIC, kaldet COMAL. COMAL, der var udviklet i Danmark, havde tidligt en stor udbredelse i undervisningssektoren, blandt andet fandtes COMAL på Regnecentralens microdatamater Piccoline og Partner.

BASIC har haft et meget dårligt ry som programmeringssprog. I de tidlige versioner var der meget ringe muligheder for at struktureret programmerne. Eksempelvis var det ikke muligt, at definere procedurer som kunne genbruges flere steder i programmet. Da der blev brugt linjenumre var der ikke nødvendigvis en sammenhæng mellem programliniernes placering på skærmen og den rækkefølge programlinjerne blev udført i. Edsger Dijkstra kritiserede brugen af BASIC i undervisninssammenhæng i Selected Writings on Computing: A Personal Perspective.

I disse dage lever BASIC blandt andet videre i Microsofts Visual Basic pakke, med hvilket man hurtigt kan udvikle kraftige Windows-programmer. Denne succes er videreført af andre firmaer til f.eks. RealBASIC til Mac OS computere og DarkBASIC til udvikling af computerspil. Disse moderne versioner af BASIC-sproget kompilerer frem for at fortolke.

VBscript som bruges på dynamiske websider i ASP er en forenklet form af Visual Basic.

Eksterne kilder/henvisninger 
 The Jargon File (Public Domain)
 How do we tell truths that might hurt?

Programmeringssprog
Basilika

Ordet basilika kommer af græsk: basilike (stoa) = "kongelig (søjlehal). Det er en bygningstype, som stammer fra det klassiske Rom og Grækenland, og som i sin oprindelige form bestod af et hovedrum, midterskibet, med sideskibe på langsiderne. Midterskibet var som regel højere og bredere end sideskibene, og det kunne være udbygget med en apsis i den ene eller begge ender. Væggene mellem midterskibet og sideskibene var gennembrudt, så der dannedes kolonnader eller buegange.

Basilikatypen blev fastholdt længe i de romerske kirker, og den dannede forbillede for de ældste kirker i store dele af det øvrige Europa. Typen blev efterhånden udviklet til den romanske basilikakirke, der var tilført træk som tværskibe, hvælvinger og tårne. Ribe og Viborg domkirker er eksempler på de romanske basilikakirker. Typen blev fortsat udviklet i gotikken, hvor midterskibet blev forhøjet, så der kunne indsættes vinduer over sideskibene. Århus Domkirke er et eksempel på en gotisk basilika.

Ekstern henvisning 

 The Early Christian Basilica

Se også 
 Hallekirke.

Kirkearkitektur
Romersk arkitektur
Basis

Basis har flere betydninger:

Basis - Grundvold, grund, støttepunkt, grundlag.
Basis - Fodstykke
Basis - Basis (tilledning) – styreledning på en transistor
Basis - Udgangspunkt.
Basis - Remsæt (del af oppakningssystem i det danske forsvar indtil 1990'erne).
Basis - Navn for en fraktion indenfor LOE, aktiv i perioden 1984-85, som vandt bestyrelsesflertallet i organisationen i februar 1985.
 Matematisk basis

Kilder/henvisninger
Bassstrædet

Bassstrædet er et 240 km bredt stræde, der ligger mellem Australien og Tasmanien.

Europæiske opdagelsesrejsende opdagede strædet i 1798, da Matthew Flinders fandt frem til det. Flinders opkaldt strædet efter den opdagelsesrejsende George Bass.

Stræder (farvand)
Basta

Basta (af ital. bastare, "være tilstrækkelig(t)") har flere betydninger:

 Basta (arkæologisk område) - oldtidsby i det nuværende Jordan
 Basta (udråb) – udråb fra italiensk, der kan oversættes med “nok!” “slut!” eller tilsvarende.
 Basta (TV-program) – dansk TV-program
 Axa-Basta – en hollandsk producent af bl.a. lygter og låse til cykler.

Referencer
Bastilledagen

Bastilledagen er Frankrigs nationaldag. Dagen fejres den 14. juli med lystighed i gaderne og en militærparade på Avenue des Champs-Élysées i Paris.

Bastillen var en middelalderborg midt i Paris. Den var omgivet af 30 meter høje mure og brede dybe voldgrave. Under enevælden tjente den som fængsel.

Den 14. juli 1789 blev Bastillen stormet af vrede og oprørte borgere. Da en del af kongens livgarde sluttede sig til oprøret med fem kanoner, overgav kommandanten sig. Folket stormede ind, afhuggede hans hoved, satte det på en lanse og bar det i triumf rundt i Paris' gader. Stormen på Bastillen indvarslede den franske revolution.

Eksterne henvisninger 

Frankrig
Nationaldage
Bastion

En bastion er et fremskud i en fæstningsvold. Bastioner er som regel polygonformede, men kan også være runde, som det ses på device forts i South East England som Deal og Sandown Castle.

Se også
Kurtine
Voldanlæg

Kilder/henvisninger

Fæstningsanlæg
Bataljon

En bataljon (afledt af : bataille for 'slagsmål') er en militær enhed på 450–1.000 mand, inddelt i 3-5 kompagnier.

Indenfor artilleriet bruges i stedet betegnelsen afdeling eller artilleriafdeling.

Chefen for en bataljon er oberstløjtnant.

Kamptropper i Danmarks Hær 
En infanteribataljon/motoriseret infanteri består typisk af
et stabskompagni
tre infanteri/motoriserede infanterikompagnier. 
En panserinfanteribataljon består typisk af
et stabskompagni
to panserinfanterikompagnier
en kampvognseskadron
et motoriseret infanterikompagni. 
En panserbataljon består typisk af
en stabseskadron
to kampvognseskadroner (tre eskadroner fra 1994-2011)
et panserinfanterikompagni (PNINFKMP)
et motoriseret infanterikompagni (1961-1994)
En Opklaringsbataljon består typisk af
en stabsdeling
tre opklaringseskadroner (to eskadroner fra 2005)

Se også 
Hær
Panserbataljon

Kilder 

Militære enheder
Batavia

Batavia har flere betydninger:

Historiske stednavne 
 Batavia – er det latinske navn for Nederland (Holland).
 Jakarta – den indonesiske by Jakarta hed indtil slutningen af 2. Verdenskrig Batavia.

Moderne stednavne 
 Batavia (Illinois) – by i Illinois, USA
 Batavia (Ohio) – by i Ohio, USA
 Batavia (New York) – by i New York, USA

Transport 
 Batavia (skib) – det største skib i det Hollandske Ostindiske kompagnis flåde. Det er et museumsskib i dag
 Batavia Air – indonesisk flyselskab

Andet 
 Batavia (TV) – er navnet på et dansk tv-produktionsselskab, der primært beskæftiger sig med dokumentarfilm. http://www.batavia.dk
Batteri (flertydig)

Batteri har flere betydninger:
 Batteri - elektrisk batteri.
 Batteri (militær) en artillerienhed, som kan besætte en kanonstilling.
 En (stor) mængde af noget ensartet – "et helt batteri flasker".
 En speciel opstilling i skak.
 Batteri – en større mængde fyrværkeri sat til at afskydes i en længere serie.
Baudouin af Belgien

Baudouin () (7. september 1930 – 31. juli 1993) var konge af Belgien fra 1951 til sin død i 1993. Baudouin efterfulgtes af sin bror Albert.

Navn 
Navnet Baudouin er ofte blevet brugt inden for flamsk- og wallonsktalende fyrsteslægter. Det er en moderne udtale af det nederfrankiske navn Balduin.

Biografi 
Baudouin blev født den 7. september 1930 på Château de Stuyvenberg i Bruxelles som andet barn og ældste søn af Kronprins Leopold af Belgien (den senere Kong Leopold 3.) og Kronprinsesse Astrid, født prinsesse af Sverige. Han blev tronfølger med titel af Hertug af Brabant ved sin bedstefars død den 17. februar 1934.

Under 2. Verdenskrig kom han og hans familie i tysk fangenskab og var derefter i eksil i Schweiz. Han tiltrådte som konge ved sin fars abdikation den 17. juli 1951.

Kong Baudouin døde den 31. juli 1993 i Motril i Spanien. Da han ikke havde børn, blev han efterfulgt som konge af sin lillebror, Albert.

Ægteskab 
Kong Baudouin giftede sig den 15. december 1960 i Bruxelles med den spanske adelsdame Doña Fabiola de Mora y Aragon (1928-2014). Hun var belgiernes dronning fra 1960 til 1993.

Eftermæle 
Kong Baudoin har helt klart sat sine spor; i Bruxelles har han to stadioner opkaldt efter sig. Det i Bruxelles Wolluwé St. Lambert. Det andet stadion befinder sig tæt ved Atomium.

Anetavle

Eksterne henvisninger 

Huset Sachsen-Coburg-Gotha
Konger af Belgien
Katolske monarker
Personer fra Bruxelles
Bazooka (flertydig)

Bazooka bruges i flere sammenhænge:
 Bazooka – et amerikansk udtryk for et panserværnsvåben.
 Bazooka (instrument) – musikinstrumentet "Bazooka", som lagde navn til panservænsvåbnet "Bazooka".
 Bazooka (Kollektiv) – BZ-hus i København (1982-1983)
 Bazooka (tyggegummi) – for det amerikanske tyggegummimærke.
 Bazooka (gruppe) – er en amerikansk jazz gruppe.
BBC

British Broadcasting Corporation (BBC) er Storbritanniens nationale public service-udbyder af radio og tv, der desuden har en række internationale kanaler – deriblandt nyhedskanalen BBC World News og BBC Prime, der er en eksportkanal, der kun kan modtages uden for Storbritannien.

Kanalerne BBC1/BBC2 mfl. sendes ukodet fra satellitten Astra 2D på positionen 28,5 grader Øst. Selv om signalet er søgt snævert rettet mod de britiske øer, er det muligt at modtage i Danmark med en parabolantenne i størrelsen fra cirka 80 cm – 1,5 meters diameter.

Galleri

Eksterne henvisninger 

 BBCs websted (på engelsk)
 Om modtagelse af Astra 2D   (på engelsk)

 
Etableret i 1922
Medier fra Storbritannien
Public service-medier
Medlemmer af European Broadcasting Union
Strandbred

En strandbred er et stykke land, der ligger lige ud til havet, hvor der som oftest er aflejret sand fra havet.

Strandbredden er en typisk randzone, et område mellem to biotoper, hvor planter og dyr fra dem begge mødes og udnytter de skiftende nicher i fællesskab.

Tangloppen er et godt eksempel på et dyr, der har tilpasset sig de meget svingende forhold på strandbredden. Alle ved, at de findes i hundredvis under hver eneste tangbunke, men de er faktisk glimrende svømmere og færdes lige så godt ude i vandet.

Se også 
 Strand
 Enårig vegetation på stenede strandvolde (Naturtyper i Danmark)

Vådområdetyper
Beat

Beat har flere betydninger:

Underholdning og fiktion

Musik og akustik
Beat - Taktslag en underdeling af en takt (beat bruges som synonym).
Beatmusik – er elektrisk forstærket rytmisk musik, forkortes ofte beat.
Beat - grundrytmen i jazz
Beat - betegnelse for 1. og 3. taktslag i 4/4-takten i jazz, i modsætning til afterbeat
Beat - betegnelse for en energisk (jazz)rytme
Off-beat - er de rytmiske accenter mellem de fire taktslag
 Beat (tv·2-album) – er det tredje album af det danske band tv·2.
 Beat (album) – et album med King Crimson
Beats by Dr. Dre - et mærke af hovedtelefoner

Film
 Beat (film fra 2000) – en film om forfatteren William  Seward Burroughs, instrueret af Gary Walkow med Courtney Love og Kiefer  Sutherland.

Andet
 Beat (tidsskrift) – et tidsskrift om rockmusik.
Beat - et tysk drengenavn
Beatmusik

Beatmusik er elektrisk forstærket rytmisk musik, der har en enkel grundrytme med tydelige markeringer på 2. og 4. slag i takten, som vandt sin udbredelse i slutningen af 1960'erne. I Danmark var beatgrupperne  Young Flowers, Burnin Red Ivanhoe og Savage Rose dominerende i slutningen af 1960'erne og starten af 1970'erne. I slutningen af 1960'erne kaldtes denne musikform også med det nedsættende udtryk for pigtrådsmusik.

Litteratur 
  Thorkild Bjørnvig: Oprør mod neonguden : Et essay om beat, 1970

Musikgenrer
Beatifikation

Beatifikation eller saligkåring er et romersk-katolsk ritual, hvor paven erklærer en afdød person beatus (fem. beata; = "salig"). Beatifikationen gør, at personen kan anråbes, dog kun indenfor et bestemt område og ikke indenfor hele Kirken. Beatifikationen følger efter en succesfuld undersøgelse af personens livsførelse og eventuelle skrifter og mirakler. Undersøgelsen indledes som regel af den lokale biskop, og efter at denne har sagt god for vedkommende, videreføres undersøgelsen af Kongregationen for Salig- og Helgenkåringsprocesser i Rom.

I de fleste tilfælde følges en beatifikation af en kanonisering, sådan at hele Kirken kan få lov til at anråbe personen.

Charles de Foucauld er et eksempel på en person, der er blevet beatificeret. Af andre eksempler kan nævnes Knud den Helliges søn Karl, der lige som sin far blev myrdet, og som senere blev genstand for anråbelse i Flandern, hvor han var greve.

Se også 
 Helgenkåring
 Oversigt med liste over helgennavne

Romerskkatolske kirke
Helgener

gl:Beato
Beatnik

Betegnelsen beatnik blev første gang brugt af journalisten Herb Caen i en artikel i avisen San Francisco Chronicle den 2. april 1958. Caen fandt på betegnelsen ved at modificere den tidligere brugte betegnelse beatgenerationen ved at tilføje den russiske endelse "-nik", inspireret af Sputnik. Det har muligvis været Caens hensigt at portrættere medlemmerne af beat-generationen i et negativt lys ved med den nye betegnelse at antyde, at de var uamerikanske. Jack Kerouacs betegnelse, "beat-generationen", havde mere positive konnotationer ved at associere beat-generationen med ord som den musikalske definition af beat og de religiøse konnotationer af det engelske ord beatitude, dvs. salighed.

Gradvist blev betegnelsen "beat-generationen" erstattet af "beatnik", selvom historikere stadig henviser til den første betegnelse. Siden 1958 er "beatnik" blevet brugt til at betegne en anti-materialistisk litterær bevægelse, der begyndte med Kerouac i 1948, og som strakte sig ind i 1960'erne. Mange historikere har hævdet, at beatnik-filosofien med dens anti-materialisme og grundlæggende sjælesøgende etos har påvirket sangtekster hos populære grupper i 1960'erne, f.eks. Pink Floyds første plader og The Beatles, samt været en forløber for hippie-generationen.

I slutningen af 1950'erne var der en tendens blandt unge studerende og håbefulde skribenter til at efterligne forfattere som Kerouac og John Clellon Holmes. Typisk havde mændene fipskæg og gik med alpehuer, rullede deres egne cigaretter og spillede på bongotrommer. Kvindemoden omfattede sort trikot og langt lige hår. Det var et oprør mod datidens middelklasses standarder, der forventede, at kvinder fik deres hår permanentet.

Medlemmerne af subkulturen foretrak ofte vin, kaffe eller te frem for mere almindelige drikkevarer som f.eks. øl og spiritus. Marijuana blev også forbundet med beatnik-subkulturen. I 1950'erne blev beatknikkernes syn på stoffer yderligere påvirket af forfatteren Aldous Huxleys populære bog The Doors of Perception.

Generelt var beatnik-filosofien modkulturel, anti-materialistisk og med vægt på betydningen af at forbedre ens indre selv frem for at forbedre ens materielle status. På trods af forsøgene på at antyde en forbindelse med kommunismen var der ingen direkte forbindelse mellem beatnik-filosofien (som den kom til udtryk hos de førende forfattere) og den kommunistiske filosofi, andet end den modvilje, som begge bevægelser nærede mod kapitalismen. Denne forbindelse er dog af tvivlsom karakter pga. det tydelige åndelige element i beatnik-filosofien, i modsætning til den marxistiske filosofis anti-spirituelle holdning. For eksempel begyndte mange beatnik-forfattere at dyrke østens religioner, f.eks. buddhismen og taoismen.

De fleste beatniks var liberale og lettere venstreorienterede; mange af dem støttede de sortes kamp for lige rettigheder, og de var åbne over for afrikansk-amerikansk kultur og kunst, hvilket afspejles i beatnik-musik og -litteratur, f.eks. deres forkærlighed for jazz. I denne henseende var beatniks forud for deres tid i betragtning af de ofte anstrengte raceforhold i det amerikanske samfund.

Amerikansk kultur
Becifring

En becifring angiver, hvilken akkord, der skal spilles. I stedet for at skrive harmonien ud i noder, bruges en kombination af bogstaver, tal samt tegn. 

Syntaks: grundtone[m(mol)] [+ tilføjede toner][+ændring af treklang][+ /(bastone)]

Eksempler på typer af becifringer:

 C – C-dur
 Cm – C-mol
 C7 – C-dur med tilføjet lille septim
 Cm7 – C-mol med tilføjet lille septim
 Cm7b5 (alternativt Cø) – C-mol med lille septim og sænket kvint (halvformindsket akkord)
 Cdim (alternativt Co) – formindsket akkord, udelukkende små tertser
 Cmaj7 (alternativt CΔ7 eller CΔ) – C-dur med tilføjet stor septim
 Csus4 – kvartkvintforudhold, tertsen er erstattet af kvarten
 F/c – F-dur med kvinten i bassen (funktionsharmonisk ofte en C-dur med hævet terts og kvint, et såkaldt kvartsekstforudhold)
 C+ – C-dur med kvinten hævet et halvt trin, udelukkende store tertser (forstørret akkord)
 C6/9 – C-dur med sekst og none tilføjet
 C/a – C-dur med a som tilføjet bastone
 C/3 – C-dur med tertsen (3. trin) i bassen
 Gadd9 – G-dur med tilføjet none, men uden septim
 G11 – G-dur med tilføjet 7-9-11’er (ofte noteret reduceret som F/g eller evt. Dm7/g)
 E♭9 – Es-dur med tilføjet stor none (og lille septim)
 E♭9 – E-dur med tilføjet lille none (og lille septim)
 F♯7♯9 – Fis-dur med lille septim og forstørret none

Andre becifringseksempler: 

 Csus2 – C med sekund som terts-erstatning
 C5 – den såkaldte "power-akkord"

Musikteori

et:Akord#Akordi tähistus
Bedrageri (flertydig)

Bedrageri har flere betydninger:
 Bedrageri – økonomisk snyd.
 Utroskab – kaldes nogle gange også for bedrageri.

Se også 
 Bedrag (flertydig)
 Forræderi
 Bondefangeri
Beelzebub

Beelzebub eller Beelzebul er i Det Ny Testamente dæmonernes overherre og bliver også identificeret med Satan. 

Navnet kan føres tilbage til Baal-Zebub, der var konge i filistrenes by Ekron. Dette navn betyder på semitisk herre over fluerne og blev anvendt af William Golding i romanen Fluernes Herre. 

I antikke sammenhænge optræder der en lille, om nogen, betydningsmæssig forskel på Beelzebub og den polyteistiske semitiske gud ved navn, Ba‘al. Monoteistiske, jødiske henvisninger til Baal var næsten udelukkende nedsættende og voksede sig til at blive brugt blandt andre begreber for Satan. Navnet optræder senere som navnet på en dæmon eller djævel, ofte byttet ud med Beelzebul. 
Undersøgelser har forsøgt at tolke betydningen af Baal i sammenhænge for at afgøre den specifikke årsag til denne konnotation, og der har været alle mulige forskellige religiøse teorier. Det er gennemgående ukendt, hvorvidt og i hvilken grad den anti-hedenske indstilling hos tidlige hebræere bundede i en anti-matriarkalsk synsvinkel eller i en opstået modvilje mod de almindelige hedenske frugtbarhedsritualer.

Manga 
Beelzebub (her "Belzebub") er også navnet på djævelens søn i den kendte manga, Sand Land. Denne manga er forfattet af Akira Toriyama, som også har brugt samme navn i sin verdensberømte mangaserie Dragon Ball.

Kilder 
 Matthæusevangeliet 12:24-25

Eksterne henvisninger 

Det Nye Testamente
Dæmoner
Satan
Beige

Beige
Beige er en farve. Den er nærmest lys gråbrun, ligesom et glas mælk med meget lidt kaffe i. Nogle beklædningsgenstande kan være beige, f.eks. bukser.

Farver
Belchers havslange

Belchers havslange (latin: Hydrophis belcheri) er en slange med et giftigt bid. Den har et venligt temperament og skal normalt udsættes for hårdhændet behandling før den bider. De fleste som bides, er fiskere som røgter garn, men heraf er det kun en fjerdedel som forgiftes, eftersom slangen sjældent injicerer særligt megen af sin gift. Af denne grund og på grund af sit rolige væsen, betragtes den ikke generelt som særlig farlig.

Giften er stærk, men giftigheden af denne slanges gift er flere gange blevet draget i tvivl, og flere herpatologer og slange-entusiater udnævner Enhydrina schistosa og Oxyuranus microlepidotus til at have den farligste gift.

Beskrivelse 
Den er hvid med sorte striber , og har en flad hale som den bruger til at svømme.

Den har ingen naturlige fjender ud over mennesker.

Generelt om havslanger 

Havslanger har brug for en ekstrem gift for med det samme at kunne dræbe et bytte. Medens en slange på landjorden kan forfølge en mus på flugt, vil en slange i havet ikke have en jordisk chance for at finde et bytte, der slipper væk. Mørket kombineret med det grumsede vand og de mange gemmesteder på havbunden gør det umuligt at genfinde dyret. Derfor skal slangen kunne lamme sit byttedyr på et øjeblik.

Noter 

Havslanger
Belém

Belém er en by i det nordlige Brasilien og hovedstaden og den største by i delstaten Pará. Byen har et indbyggertal på 1.380.836 (2010), med forstæder 2.040.843 (2010).

Kilder
Tusindfryd (art)

 
Tusindfryd (Bellis perennis) eller Bellis er en 5-15 cm høj urt, der i Danmark vokser meget almindeligt på lysåbne steder. Tusindfryd er velkendt som ukrudt i græsplæner.

Beskrivelse 
Tusindfryd er en flerårig urt med en rosetdannende vækstform. Bladene er omvendt ægformede og helrandede med få, grove takker. Begge bladsider er hårede og lysegrønne.

Blomstringen sker gennem hele den frostfrie tid mellem marts og oktober. Blomsterkurven er margeritagtig og sidder for enden af en bladløs stilk. Skivekronerne er gule og rørformede, mens randkronerne er hvide med rødlige spidser. Frøene modner godt og spirer villigt.

Rodnettet er groft trævlet og sidder på korte jordstængler, der også danner udløbere.

Højde x bredde og årlig tilvækst: 0,10 × 0,20 m (10 × 10 cm/år), heri ikke medregnet eventuelle udløbere med nye rosetter.

Voksested 
Planten er vildtvoksende på fugtig og lysåben, næringsrig bund med jævnlig nedbidning af græsser og andre høje urter. Denne tilpasning har gjort den effektiv som deltager i græsplænernes plantesamfund.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Flerårige urter
Hvide blomster
Bellmanprisen

Bellmanprisen er en svensk litteraturpris som uddeles årligt af Det svenske Akademi med en prissum på 250.000 svenske kroner. Den er stiftet af Anders Zorn og opkaldt efter Carl Michael Bellman.

Prismodtagere

Kilder/henvisninger 
Svenska Akademien

         

Litteraturpriser fra Sverige
Litteratur fra Sverige
Belo Horizonte

Belo Horizonte ([] er den sjette største by i Brasilien, og hovedstad i delstaten Minas Gerais, liggende i den sydøstlige del af landet, 444 km fra Rio de Janeiro, 586 km fra São Paulo og 716 km fra hovedstaden Brasília. Byen ligger 858 meter over havet.

Med en befolkning på 2.375.444 (2010), med forstæder 5.413.627 (2010), er Belo Horizonte, eller "BH" (udtales "beagá"), som den ofte omtales lokalt, et økonomisk og kulturelt center, og landets sjettestørste by og tredjestørste byområde.

Byen blev grundlagt i 1897.

I 1940 blev Brasiliens senere præsident Juscelino Kubitschek udnævnt som byens borgmester.

Seværdigheder 
I bydelen Pampulha findes en arkitektonisk perlerække af bygninger, særligt omkring en kunstig sø, skabt i 1940erne. Fremhæves bør Capela de São Francisco de Assis (Igreja da Pampulha), og kunstmuseet Museu de Arte da Pampulha (MAP), der begge er tegnet af den verdensberømte arkitekt Oscar Niemeyer. Museu de Arte da Pampulha (Pampulha's kunstmuseum) er en bygning, der oprindeligt er bygget som casino, men blev lukket i 1946, da spillevirksomhed blev forbudt i landet.

Seværdig er også „Mangabeiras“-parken og byparken. Førstnævnte ligger i byens sydlige del, og giver et flot vue over metropolen.

I Pampulha ligger delstatens største stadion Mineirão.

Infrastruktur 

Byen har tre lufthavne, hvoraf Aeroporto Internacional Tancredo Neves Confins (CNF) er den største. Confins ligger 42 km fra centrum, mens Aeroporto da Pampulha (PLU) i bydelen Pampulha blot ligger cirka 14 km fra byens centrum. Endvidere findes Aeroporto Carlos Prates, der dog ikke benyttes til ruteflyvning. De to førstnævnte har daglige forbindelser til de fleste større byer i Brasilien.

Kilder
Benelux

Benelux er en europæisk region bestående af landene Belgien, Nederlandene, og Luxembourg. Navnet er skabt ved at sammensætte første stavelse fra hvert lands navn. Det bruges nu i bred forstand om de tre lande, men blev skabt i forbindelse med oprettelsen af den økonomiske union Benelux (Benelux Economische Unie/Union Économique Benelux).

Toldunion 
Toldunionen blev aftalt i 1944 og trådte i kraft 1948 med det formål at fremme den frie bevægelighed af arbejdskraft, kapital, tjenesteydelser og varer de tre lande imellem. Stiftelsen bidrog til udviklingen frem mod Den Europæiske Union (EU).

Kriminalitetsbekæmpelse 
I 2004 blev det desuden aftalt, at medlemslandenes politistyrker gerne må overskride hinandens landegrænser i kampen mod den internationale kriminalitet. Aftalen går et skridt videre end Schengen-samarbejdet.

Eksterne henvisninger 
 Benelux´ hjemmeside